als_Latn dik_Latn nus_Latn
Pas deklaratës së sekretari të FSHV-së, Leoanrd Tase për bvojkotin e gjyqtarëve dje ka ardhur replica e gjyqtarëve. Në një letër të hapur për mediat ndr të tjera thuhet: “U deshën 4 javë që nga data e dorëzimit të peticionit të gjyqtarëve të volejbollit drejtuar FSHV-së që më në fund të merrnim një prononcim zyrtar. Në fakt as kjo nuk është përgjigje, por një përzierje “gjysëm të vërtetash” me “aspak të vërteta” e shoqëruar me një mungesë thuajse të plotë të vëmendjes në leximin dhe kuptimin e asaj se çfarë kërkonin gjyqtarët. Të nderuar zyrtarë të FSHV. Dëshirojmë t’ju kujtojmë se nuk i jeni përgjigjur asnjërës prej pikave të peticionit. Edhe pas 4 javësh, ende nuk e paskeni kuptuar se kërkojmë konfirmimin me shkrim për mënyrën e pagesës. Përmes një interpretimi “sipas oreksit”, kërkohet në mënyrë të parregullt të ulet borxhi i FSHV kundrejt gjyqtarëve në masën 40%. FSHV, ende nuk di saktësisht borxhin që u ka gjyqtarëve, pasi nuk di se në çfarë mënyre të llogarisë pagesat e shpërblimit, sipas vendimit të Komitetit Ekzekutiv të FSHV në 2011 apo sipas interpretimit të njëanshëm dhe joligjor të sekretarit Tase. Për këtë arsye, askush nga FSHV-ja nuk deklaron me përgjegjësi vlerën e saktë të borxhit që ka FSHV kundrejt gjyqtarëve. FSHV deklaron se “gjithmonë kemi qenë dakort që çdo pretendim gjen zgjidhje kur gjërat sqarohen ligjërisht”. A nuk patët kohën e mjaftueshme për të sqaruar ligjërisht, një problem kaq të mprehtë që prek të gjithë komunitetin e gjyqtarëve të volejbollit? Nuk kërkojmë “qiqra në hell”, kërkojmë vetëm të marrim atë që na takon ligjërisht, sipas vendimit të Komitetit Ekzekutiv të FSHV në vitin 2011, të miratuar edhe nga MTKRS. Ju deklarojmë se asnjëherë nuk kemi patur qëllim të prishim imazhin e FSHV. Përkundrazi, deri më sot, edhe këto ditë që jemi në shkallët e pallateve të sportit dhe jo në fushën e lojës, jemi përpjekur të ruajmë atë çfarë i ka mbetur imazhit të FSHV. Nuk ka asnjë rast që gjyqtarët që kanë nënshkruar peticionin të kenë kërcënuar apo t’i kenë bërë presion atij grushti gjyqtarësh që vijojnë të gjykojnë. Kemi qenë të gjithë shokë e kolegë, fundja edhe ata janë të prekur financiarisht njëlloj si dhe ne të tjerët dhe do të përfitojnë atë që ligjërisht u takon, si rezultat i përpjekjeve tona. Ka dy baballarë që vijojnë të gjykojnë ndeshjet, ndërkohë që bijtë e tyre gjyqtarë janë në shkallët e pallateve të sportit. Forumet e FSHV duhet të kryejnë detyrat e tyre në përputhje me statutin dhe rregulloren e FSHVsë. Të lexojnë drejt dhe saktë kërkesat e drejta të gjyqtarëve që janë përmbledhur në peticionin drejtuar FSHV. Ne kemi 4 javë që kemi dorëzuar peticionin dhe ende nuk kemi marrë asnjë përgjigje. Jepni përgjigjen e drejtë me shkrim që gjyqtarët të kthehen në parket. Ktheni gjyqtarët në parket, që të mos thellohet borxhi i FSHV-së, duke marrë dhe paguar gjyqtarë të huaj
Gjyqtarët e volejbollit: FSHV, ende s’ke kthyer përgjigje0
Share.
als_Latn als_Latn eng_Latn